open-index/open-wikipedia-markdown huggingface dataset:
Նորա Դան

**Նորա Էլոիզ Դան** (, ), ամերիկացի դերասանուհի և կատակերգու։ Նա առավել հայտնի է «Շաբաթ երեկոյան ուղիղ եթերում» հեռուստաշոուում դերերի շնորհիվ, ինչպես նաև հեռուստաշոուներում, սերիալներում և ֆիլմեում նկարահանվելու շնորհիվ։

## Վաղ կյանք
Նորա Դանը ծնվել է Չիկագոյում, Իլինոյաս նահանգում, բուժքույր Մարգարետ Իսթի () և երաժիշտ և բանաստեղծ Ջոն Դանի (անգլ. ՝ John Dunn) ընտանիքում։ Նրա կրտսեր եղբայրը դերասան Քևին Դանն է։ Նա մեծացել է իռլանդական ծագում ունեցող կաթոլիկ ընտանիքում։ 1970-1972-ական թվականներին Դանն այցելել է Չիկագոյի Արվեստի ինստիտուտի դպրոց (англ. School of the Art Institute of Chicago), Սան Ֆրանցիսկոյի քաղաքային քոլեջը () և Գեղարվեստի ակադեմիա ():

## Անձնական կյանք
Նորա Դանը ամուսնացել է դրամատուրգ Ռեյ Հաթչսոնի հետ 1987 թվականի սեպտեմբերին։ Զույգը ամուսնալուծվել է 1995 թվականին։ 1998 թվականին Դանն ամուսնացել է շինարար Շոն Մաքգերիի հետ։

## Կարիերա
«Շաբաթ երեկոյան ուղիղ եթերում» շոուում աշխատելուց բացի ՝ Դանը նկարահանվել է բազմաթիվ ֆիլմերում և սերիալներում։ Նա հայտնվել է «Քույրեր» հեռուստասերիալի պարբերական դերերում` 1993-1996-ական թվականներին, «Դայակը»հեռուստասերիալում ՝ 1998-1999-ական թվականներին,  1998 թվականին որպես հրավիրված դերասան հանդես է եկել «Գաղտնի նյութեր» սերիալի երկժամյա դրվագում։

Նա նկարահանվել է «Մայամիի բլյուզը» ֆիլմում Ալեք Բոլդուինի հետ, «Երեք թագավորները» ՝ Ջորջ Քլունիի մասնակցությամբ, «Փողերի դատավճիռը» ՝ Ջոն Կյուսակի հետ, «Օրինակելի արու» Բեն Սթիլերի հետ, «Ժամանակից դուրս» ՝ Դենզել Վաշինգտոնի հետ, «Նոյեմբեր» -ը։ Քորթնի Քոքսի հետ, «Դարվին մրցանակ» և «*Փայնեփլ էքսպրես»:*

## Ծանոթագրություններ

## Արտաքին հղումներ
* 

Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի կատակերգուներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի դերասանուհիներ
Կատեգորիա:Ամերիկացիներ անգլիական սերմամբ
Սյուզաննա Օշեդե

**Սյուզաննա Օշեդե** (, ), ֆրանսիացի իմպրեսիոնիստ նկարիչ Կլոդ Մոնեի խորթ աղջիկը և սիրելի մոդելը, ամերիկացի նկարիչ Թեոդոր Բաթլերի կինը։

## Կենսագրություն
Ծնվել  1864 թվականին Ֆրանսիայում։ Եղել է Էրնեստ և Ալիսա Օշեդեների ընտանիքի ավագ երեխան։

Ընտանիքում եղել են վեց երեխա։ Հայրը եղել է ձեռնարկատեր, խանութ է ունեցել Փարիզում։ Նա իմպրեսիոնիստների նկարներ է հավաքել և եղել է հայտնի մեկենաս։ 1877 թվականին Էրնեստ Օշեդեն սնանկացել է և արվեստի ստեղծագործությունների նրա հավաքածուն վաճառվել է աճուրդում։ Էրնեստ Օշեդեն, Ալիսան և նրանց վեց երեխաները տեղափոխվել են Վետյոյ՝ Կլոդ Մոնեի և նրա առաջին կնոջ՝ Կամիլայի տուն, որտեղ նրանք ապրում էին երկու երեխաների՝ Ժանի և փոքրիկ Միշելի հետ։ Էրնեստը, սակայն, ժամանակի մեծ մասն անցկացնում էր Փարիզում, վերջիվերջո թողել է իր ընտանիքը և հեռացել Բելգիա։ 1879 թվականի սեպտեմբերի 5-ին տուբերկուլյոզից Կամիլա Մոնեի մահից հետո Կլոդ Մոնեի երկու երեխաները մնացել են Ալիսա Օշեդեի խնամակալության տակ։ 1881 թվականին նրանք տեղափոխվել են Պուասի, 1883 թվականին հիմնավորվել Ժիվերնիում, որտեղ Կլոդը և Ալիսան կապվել են իրար հետ։ 1891 թվականին Էրնեստ Օշեդեի մահից հետո 1892 թվականի հուլիսի 16-ին նրանք պաշտոնապես ամուսնական դաշինք են կնքել։ Սյուզաննա Օշեդեն դարձել նկարչի հոգեդուստրը և սիրելի մոդելներից մեկը։

1892 թվականի հուլիսի 20-ին նա ամուսնացել է ամերիկացի իմպրեսիոնիստ նկարիչ Թեոդոր Բաթլերի հետ, որը Ժիվերնի էր եկել ստեղծագործական գործուղմամբ, որտեղ էլ ծանոթացել էր Սյուզաննայի հետ և սիրահարվել նրան։ Նրանց հարսանիքը կտավին հավերժացրել է ամերիկացի նկարիչ Թեոդոր Ռոբինսոնը՝ «Հարսանեկան երթ» անվամբ։ Նրանք ունեցել են որդի՝ Ջեյմս Բաթլերը, որը ծնվել է 1893 թվականին և դուստր՝ Լիլի Բաթլերը, որը ծնվել է հաջորդ տարի։

Սյուզաննա Օշեդեն մահացել է 1899 թվականի փետրվարի 6-ին Ժիվերնիում։ Թաղվել է *Giverny Church Cemetery* քաղաքային գերեզմանատանը։ Նրա կրտսեր քույր Մարթան () օգնել է Բաթլերին՝ մեծացնելու երեխաներին։ 1900 թվականին Թեոդորն ամուսնացել է Մարթայի հետ։

## Ծանոթագրություններ

## Արտաքին հղումներ
* Artists of Giverny 
* Portrait of Suzanne Hoschede with Sunflowers 
* Claude Monet - The Stroller (Suzanne Hoschedé, later Mrs. Theodore Earl Butler, 1868–1899) 

Կատեգորիա:Բնորդուհիներ
Կատեգորիա:Նկարիչների կանայք
Կատեգորիա:Ֆրանսիացի մոդելներ
Աղդամ (Թովուզի շրջան)

**Աղդամ** (), գյուղ Ադրբեջանի Թովուզի շրջանում։ Բնակչությունը՝ 1,155 մարդ։

## Աշխարհագրություն
Գտնվում է Աղինջա գետի ափին, շրջկենտրոն Թովուզից 12 կմ դեպի հարավ-արևմուտք։

## Պատմություն
Ըստ «Կովկասյան օրացույց»-ի 1910 թվականի տվյալների՝ Ղազախական գավառի Աղդամ գյուղում 1908 թվականին բնակվում էր 185 մարդ, որոնք բաղկացած էին ադրբեջանցիներից (անվանված՝ «թաթարներ»)։

## Բնակչություն
Ըստ «ԱԽՍՀ վարչական բաժանում» հրատարակության տվյալների, որը պատրաստվել է 1933 թվականին Ադրբեջանական ԽՍՀ Ժողովրդա-տնտեսական հաշվառման վարչության կողմից, 1933 թվականի հունվարի 1-ի դրությամբ Աղդամում, որն ընդգրկված էր Վայթլինի գյուղխորհրդի կազմում, բնակվում էր 287 մարդ (62 տնտեսություն), որոնցից 166 տղամարդ եւ 121 կին։ Վայթլինի գյուղխորհրդի (Դոնդար-Քուշչու, Ֆարզալի-Քուշչու, Վայթլի գյուղեր) բնակչությունը բաղկացած էր թյուրքերից (ադրբեջանցիներ) ՝ 96,55%։

2009 թվականի դրությամբ՝ գյուղում բնակվում էր 1228 մարդ, որոնք զբաղվում էին հացահատիկային կուլտուրաների մշակմամբ, բանջարաբուծությամբ, անասնապահությամբ։ Ենթակառուցվածքից գործում էին միջնակարգ դպրոցը, մանկապարտեզը, ամբուլատորիաը, գրադարանը, կապի հանգույցը։

## Հայտնի անձինք
* Յուսիֆ Սադիխով` ԽՍՀՄ հերոս։
* Նայիգ Յուսիֆով` Ադրբեջանի ազգային հերոս։

## Տես նաև
* Ակնա, անբնակ քաղաք Դաշտային Արցախում

## Ծանոթագրություններ

Կատեգորիա:Թովուզի շրջանի բնակավայրեր
Կատեգորիա:Ադրբեջանի գյուղեր
Մատադի

**Մատադի** (), Կոնգոյի Դեմոկրատական Հանրապետության գլխավոր նավահանգիստ և Կենտրոնական Կոնգոյի վարչական կենտրոն (Ներքին Կոնգոյի նախկին գավառ)։ Ըստ 2012 թվականի հաշվարկների՝ բնակչությունը 306 053 մարդ է։

## Անվանում
*Մատադի* բառը կիկոնգո լեզվով նշանակում է «քար»։ Քաղաքը կառուցված է զառիվեր բլրի վրա (տեղացիներն ասում են, որ նրանք, ովքեր ապրում են Մատադիում, գիտեն՝ ինչ է նշանակում «բարձրանալ», «իջնել» և «քրտնել»)։

## Պատմություն
Մատադին հիմնվել է 1879 թվականին, հիմնադիրը եղել է Հենրի Մորտոն Ստենլին։ 1998 թվականի օգոստոսին, Աֆրիկյան մեծ պատերազմի տարիներին, Մատադին գրավվեց Կաբարերեի արշավանքի ժամանակ։

## Աշխարագրություն
Քաղաքը գտնվում է Կոնգո գետի ձախ ափին, գետաբերանից 148 կմ հեռավորության և ծովի մակարդակից 18 մ բարձրության վրա։

Կոնգո գետի վերին հոսանքում կան մի շարք քարանձավներ, որոնք հայտնի են որպես Դիոգու Կան ժայռեր։ Կամբիեր սարը և Ելաբա զառիթափերը նույնպես տեղակայված են քաղաքի մոտ։

## Տնտեսություն և տրանսպորտ
Կոնգո գետի բերանը Աֆրիկայում ամենալայնն է (բացի Մատադիից, այնտեղ կա ևս երեք քաղաք՝ Բոմա, Բանանա (Կոնգոյի Դեմոկրատական Հանրապետությունում) և Սոյո Անգոլայում)։ Մատադին երկրի գլխավոր նավահանգիստն է, դրա միջոցով անցնում է երկրի հիմնական արտաքին բեռնափոխադրումը։ Արտահանվում է, հիմնականում, սուրճ և փայտ։ «Pemarza» պետական ձկնորսական ընկերությունը մայրաքաղաքը մատակարարում է ձկներով Մատադի նավահանգստի միջոցով։ Քաղաքից ոչ հեռու գտնվում է Չիմպի օդանավակայանը։

Մատադի կամուրջը 722 մ երկարությամբ կախովի կամուրջ է (երկարությունը 520 մ է), կառուցվել է 1983 թվականին Կոնգո գետի ողջ երկայնքով Մատադի քաղաքից հարավ։ Հիմնական ճանապարհն անցնում է կամրջով, որը Կինշասային կապում է ափերի հետ՝ տանելով դեպի Բոմա, Բանանա և Մոանդա քաղաքներ։ Չնայած կամուրջը կառուցվել է որպես համատեղ երկաթուղային և ավտոմոբիլային, այսօր նրա միջոցով երկաթուղային կապ չկա։ Երկաթգիծը կապում է Մատադի քաղաքը Կինշասայի հետ (366 կմ), բայց այստեղ այն ավարտվում է։

Մպոզո գետի վրա գտնվող էլեկտրակայանը Մատադիին մատակարարում է էլեկտրականություն։

## Պատկերասրահ

106 Matadi.jpg|Մատադի, 1899 թվական
109 Le marché de Matadi.jpg|Շուկան, 1899 թվական
113 Les hauteurs de Matadi.jpg|Տներ Մատադիում, 1899 թվական
Matadi port.jpg|Մատադի նավահանգիստը, 1942 թվական
Vivi-matadi.jpg|Վիվիի և Մատադիի քարտեզը մոտ 1890 թվականին
Matadi in 1930s.JPG|Մատադին 1930-ական թվականներին


## Ծանոթագրություններ

## Արտաքին հղումներ
* 

## Գրականություն
* Tim Butcher: *Blood River — A Journey To Africa’s Broken Heart*, 2007. ISBN 0-7011-7981-3

Կատեգորիա:1879 թվականին հիմնադրված բնակավայրեր
Կատեգորիա:Կոնգոյի Դեմոկրատական Հանրապետության քաղաքներ
Քանայո Օ Քանայո

**Քանայո Օ. Քանայո**, Էնըյո Մեդաստես Օնյեքվոր (), (հայտնի է որպես Քանայո Օ Քանայո, Նիգերիայի Իմո նահանգի Էմբեյս տարածք), նիգերիացի դերասան, 2006 թվականին նվաճել է Գլխավոր դերի լավագույն դերասան Աֆրիկյան կինոակադեմիայի մրցանակը։
Քանայոյի դեբյուտային շարժանկարն է 1992 թվականի «Ապրել գերության մեջ»-ը։ Նա խաղացել է ավելի քան 100 շարժանկարներում։

Ներկայումս Քանայոն ՄԱԿ-ի դեսպան է և ունի էՄէՖաՐ տիտղոսը։ Կանայոն Քեննեթ Ննեբուեյի հետ («Ապրել գերության մեջ» շարժանկարի պրոդյուսեր), Օլու Ջեյքոբսը, Ինոք Ըդիբոյը, Մեծ Բրիտանիայի Եղիսաբեթ թագուհին և Ֆելա Քուտին միասին այն նիգերիացիների թվում էին, որոնց կառավարության կողմից հիշատակվել էին 2014 թվականին Նիգերիայի հարյուրամյակի տոնակատարության ժամանակ։

## Ծանոթագրություններ

## Արտաքին հղումներ
* 

Կատեգորիա:Նիգերիայում ծնվածներ
Կատեգորիա:Նիգերիացի դերասաններ
Աղդամ (այլ կիրառումներ)

**Աղդամ** անվանումը կարող է վերաբերել.

* Ակնա (քաղաք), հայտնի է նաև որպես *Աղդամ*, չբնակեցված քաղաք դաշտային Արցախում,
* Աղդամ (Թովուզի շրջան), գյուղի Ադրբեջանի Թովուզի շրջանում։
Քրիստոֆեր Այեր

**Քրիստոֆեր Այեր** (, ), նորվեգացի ֆուտբոլիստ, Նորվեգիայի ֆուտբոլի ազգային հավաքականի  և «Սելտիկ» ակումբի պաշպան։

## Կարիերա
Ծնվել է 1998 թվականի ապրիլի 17-ին Ռելինգեն քաղաքում։ 
### Ակումբային
Քրիստոֆեր Էյերը «Լիլեստրոմ» ֆուտբոլային ակումբի սան է։ 2014 թվականին նա իր պրոֆեսիոնալ կարիերան սկսել է «Ստարտ» ակումբում։

Քրիստոֆեր Այերը «Լիլեստրոմ» ֆուտբոլային ակումբի շրջանավարտ է։ 2014-ին նա սկսեց իր մասնագիտական կարիերան Start ակումբում։ 2016-ի փետրվարի 17-ին նա 4-ամյա պայմանագիր է ստորագրել «Սելտիկ» ակումբի հետ, որի կազմում հանդես կգա 2016/17 մրցաշրջանից։ 2016 թվականի փետրվարի 17-ին Քրիստոֆերը չորս տարվա պայմանագիր է կնքել «Սելթիկի»  ակումբի հետ։
### Հավաքական
2018 թվականի մարտի 13-ին նա առաջին անգամ հրավիրվել էր  ազգային հավաքական՝ Ավստրալիայի և Ալբանիայի դեմ ընկերական խաղերի նախաշեմին, որոնք նախատեսված էին համապատասխանաբար մարտի 23-ին և 26-ին։ Նա նորամուտը նշել է մարտի 23-ին՝ 4։1 հաշվով հաղթանակ տանելով Ավստրալիայի հավաքականի նկատմամբ։

## Վիճակահանություն

## Ծանոթագրություններ

## Արտաքին հղումներ
*
*Le PSG observe la nouvelle sensation du football norvégien

Կատեգորիա:Կիլմարնոկի ֆուտբոլիստներ
Կատեգորիա:Նորվեգացի ֆուտբոլիստներ
Կատեգորիա:Նորվեգիայի հավաքականի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Սելտիկի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Վլադիմիր Պավլինով

**Վլադիմիր Պավլինով** (, ), խորհրդային և ռուս բանաստեղծ։

## Կենսագրություն

Ծնվել է 1933 թվականի հունվարի 22-ին, Մոսկվայում, Արբատում։ Դպրոցն ավարտելուց հետո ընդունվել է Մոսկվայի հանքախուզական ինստիտուտը։ Որոշ հանգամանքների բերումով տեղափոխվել է Մոսկվայի նավթային ինստիտուտ, որի Նավթահորերի և գազահորերի հորատման ֆակուլտետն ավարտել է 1959 թվականին։ Աշխատել է Ալթայում, երկրահետախուզական կազմակերպությունում, այնուհետև` որպես հորատման վարպետ Կենտրոնական Ասիայում։

Սկսել է բանաստեղծություններ գրել դեռ մանկուց։ 1961 թվականին «Երիտասարդ գվարդիա» հրատարակչատանը լույս է տեսել «Հանրակացարան» ժողովածուն, որին Պավլինովը մասնակցել է երեք բանաստեղծներ, մոսկովյան համալսարանների նորավարտ շրջանավարտներ Օլեգ Դմիտրիևի, Վլադիմիր Կոստրովի և Դմիտրի Սուխարևի հետ։ Վ. Պավլինովի բանաստեղծություններով գրվել են մի քանի «բարդյան» երգեր, որոնցից են «Երեք սոճիները», «Ցուրտ», «Դառը մեղր» և այլն։ Բանաստեղծի կյանքի ընթացքում լույս են տեսել նաև վեց ժողովածուներ, որոնցից են` «Դեմք» (1968 թվական), «Աղը» (1974 թվական), «Երեք սեր» (1979 թվական), «Ես անկեղծորեն եմ խոսում» (1981 թվական), «Ներկա ժամանակ» (1982 թվական), «Ուժի փորձություն» (1983 թվական) ժողովածուները։ 1985 թվականին լույս է տեսել «Բանաստեղծություններ» գիրքը։ «Ալիքներ» բանաստեղծության երկրորդ տունը դարձել է հայտնի «Ես պատրաստ եմ համբուրել ավազը» երգի կրկներգը։

1988 թվականին «Երիտասարդ գվարդիա» հրատարակչատանը լույս է տեսել «Հանրակացարան 2» ժողովածուն, որի մեջ ներառվել են «Հանրակացարան» ժողովածուի ընտրանին և նույն չորս բանաստեղծների 1960-1980 թվականների ստեղծագործությունները։

## Մատենագրություն

### Վլադիմիր Պավլինովի հրապարակումներ

##### Բանաստեղծական գրքեր
* Դեմք։ Բանաստեղծությունների գիրք, Մոսկվա, Խորհրդային գրող, 1968 թվական։
* Աղը։ Մոսկվա, Երիտասարդ գվարդիա, 1974 թվական։
* Երեք սեր։ Մոսկվա, Երիտասարդ գվարդիա, 1979 թվական։
* Ես անկեղծորեն եմ խոսում։ Բանաստեղծություններ և պոեմ։ Մոսկվա, Սովրեմեննիկ, 1981 թվական։
* Ներկա ժամանակ։ Բանաստեղծություններ, Մոսկվա, Խորհրդային գրող, 1982 թվական։
* Ուժի փորձություն։ Բանաստեղծություններ և պոեմ, Մոսկվա, Խորհրդային Ռուսաստան, 1983 թվական։

##### Հավաքածուներ
* Օլեգ Դմիտրիև, Վլադիմիր Կոստրով, Վ. Պավլինով, Դմիտրի Սուխարև։ Հանրակացարան։ Բանաստեղծի առաջին գիրքը։ Մոսկվա, Երիտասարդ գվարդիա, 1961 թվական։
* Օլեգ Դմիտրիև, Վլադիմիր Կոստրով, Վ. Պավլինով, Դմիտրի Սուխարև։ Հանրակացարան 2։ Մոսկվա, Երիտասարդ գվարդիա, 1988 թվական։

## Ծանոթագրություններ

## Արտաքին հղումներ
*Владимир Каганович о Владимире Павлинове

Կատեգորիա:Խորհրդային բանաստեղծներ
Կատեգորիա:20-րդ դարի ռուս գրողներ
Ոզնին ու աղջիկը

**«Ոզնին և աղջիկը»** (), 1988 թվականի մուլտֆիլմ, որ նկարահանել է Ալլա Գրաչովան։ Դարձել է վերջին աշխատանքն Ալլա Գրաչովայի կարիերայում։

## Սյուժե
Ոզնին, որն ապրում է տան սանդղամուտքի տակ, ծանոթանում է աղջկա հետ, որը բակում գնդակով խաղում է։ Հեշտությամբ ընդունելով ոզնու ընկերությունը՝ աղջիկը չի կասկածում, որ նա իր սուր փուշերը կարող են պատահաբար ծակել գնդակը, վնասել իր մատը և նույնիսկ պատռել իր հագուստը…

Իրեն բնորոշ մանկական անզգույշությամբ` փոքրիկ հերոսուհին, որը հետաքրքրված է նոր ընկերոջ հետ խաղերով և արկածներով, ամեն անգամ ներում է փշոտ ոզնուն և ելք է գտնում ստեղծված իրավիճակներից։

Մի օր տանը սեղանին դրված էր հավաքված քաղցր ազնվամորի և կաթ, մոռացվել են բոլոր վշտերն ու դժվարությունները։ Աղջիկը ոզնուն հրավիրում է հյուրասիրելու, բայց… ոզնու ասեղները կպչում են սփռոցին, քաշում այն, և պատրաստված բոլոր ուտեստները թափվում են հատակին։

Վտարված ոզնին հուսահատությունից որոշում է ձեռք առնել ծայրահեղ միջոցներ՝ մկրատով կտրելով իր բոլոր ասեղները...

## Նկարահանող անձնակազմ

## Ծանոթագրություններ

## Արտաքին հղումներ

* 

Կատեգորիա:Խորհրդային մուլտֆիլմեր
Կատեգորիա:1988 մուլտֆիլմեր
Կատեգորիա:«Կիևնաուչֆիլմ» ստուդիայի մուլտֆիլմեր
Կատեգորիա:Մուլտֆիլմեր երեխաների մասին
Կատեգորիա:Ալլա Գրաչովայի մուլտֆիլմեր
Նոյեմբեր (ֆիլմ)

**«Նոյեմբեր»** (), 2004 թվականի հոգեբանական թրիլլեր ՝ ռեժիսոր Գրեգ Հարիսոն։

## Սյուժե
Նոյեմբերի 7-ի երեկոյան լուսանկարիչ Սոֆին (Քորթնի Քոքս) և նրա ընկեր փաստաբան Հյուն (Ջեյմս Լեգրոս) գնացել են չինական ռեստորան ճաշելու։ Տան ճանապարհին Հյուն խանութ է մտնում Սոֆիի համար քաղցրավենիք գնելու համար։ Խանութում կրակոցների ժամանակ նա մահանում է։ Սոֆին ընկնում է խորը ընկճախտի մեջ և չի կարողանում ջնջել մահացածի ձայնը պատասխանող մեքենայից։ Նա խորհրդակցում է իր հոգեբույժ դոկտոր Ֆեյնի (Նորա Դան) հետ`անընդհատ գլխացավերի մասին, որից նա տառապում է Հյուի մահվան օրից։ Սոֆին ասում է, որ ցավերը սկսել են անհանգստացնել նրան նախքան խանութում տեղի ունեցած միջադեպը, և որ նա սեռական կապ է ունեցել գործընկերոջ ՝ Ջեսիի (Մայքլ Իլի) հետ։

Քոլեջի ուսանողական նախագիծը դիտելիս, որտեղ նա դասավանդում է, Սոֆին տեսնում է նոյեմբերի 7-ին այդ խանութի լուսանկարը։ Նա կապվում է քննիչ Ռոբերտսոնի (Նիք Օֆերման) հետ, ով տարակուսել է նախագծում այս սլայդի առկայությունից։ Սոֆիին շարունակում է տանջել գլխացավերը, և նա սկսում է իր տանը լսել տարօրինակ աղմուկ և հեռախոսով խորհրդավոր ձայներ։ Ավելի ուշ Ռոբերտսոնը հայտնաբերեց, որ լուսանկարի համար վճարել են Սոֆիի վարկային քարտով։

Հետևաբար, Սոֆին իր համար պետք է պարզի, թե որն է իրականը նախքան իր մտքի և կյանքի վերահսկողությունը կորցնելը։

## Դերերում

## Պիտակ
* The truth lies outside the frame.»

## Արտադրություն
Նկարահանումները սկսվել են 2003 թվականի մայիսի 19-ին, անց են կացվել այն օրերին,  երբ Քոքսը զերծ էր «Ընկերներ» սերիալի աշխատանքներից։ Նրա համար պատրաստել էին հաստ շրջանակներով ակնոցներ, և Հարիսոնը ստիպում էր նրան քայլել հերոսուհու հագուստով, որպեսզի իրեն այլ մարդ զգար։ Ֆիլմը նկարահանվել է Panasonic AG-DVX100 տեսախցիկով `սպիտակ գույնի հավասարակշռությամբ և գույների ջերմաստիճանի վերահսկմամբ։ Օպերատոր Նենսի Շրեյբերը այն օգտագործել է գունավոր գելերով և նատրիումի արտանետման լամպով, ինչը պատկերը դարձնում էր կանաչ։ 150 000 դոլար բյուջեով նկարահանումները տևել են 15 օր։

## Ծանոթագրություններ

## Արտաքին հղումներ
* Պաշտոնական կայք
*  
*  
*  
*  
* 

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2004 ֆիլմեր
Կատեգորիա:Ամերիկյան անկախ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան թրիլեր ֆիլմեր
Սուբեդեյ

**Սուբեդեյ**, (), նշանավոր մոնղոլ հրամանատար, Չինգիզ խանի դաշնակիցը։

## Արշավանքներ
Սուբեդեյն եղել է դարբին Չժարչիուդայի որդին՝ ուրանհայև ցեղից։ Իր ավագ եղբոր՝ Ջելմեյի օրինակով, ով արդեն գտնվում էր ծառայության մեջ, եկել էր Թեմուչիի մոտ ծառայելու։ Նա մասնակցել է XIII դարի առաջին կեսին մոնղոլական բոլոր հիմնական արշավանքներին դեպի Հյուսիսային Չինաստան՝ (Ցին կայսրություն), մերկիտներին՝ Խորեզմշահ պետություն։ Կովկաս և Արևելյան Եվրոպա արշավանքի ժամանակ Կալկայի ճակատամարտում Ջեբեյի հետ առաջնորդել է մոնղոլներին (1223)։ 1224 թվականին հակառակ Վոլգյան Բուլղարիայի մոնղոլները Ջեբեյի և Սուբեդեյի գլխավորությամբ արշավել են դեպի Արևելք։ Հաղթանակներ տանելով՝ մոնղոլները հասել են մինչև ժամանակակաից Ղազախստանի տափաստանները։
 
1236 թվականին Սուբեդեյն, իր հրամանատարության ներքո գտնվող զորքով, նոր արշավանք է կազմակերպել դեպի Վոլգյան Բուլղարիա, որի արդյունքում վերջինս նվաճվել և ընդգրկվել է Մոնղոլական կայսրության մեջ։ Սուբեդեյն եղել է դեպի Արևմուտք՝ Բաթու արշավանքի (1236—1242) փաստացի ղեկավարը, որի ժամանակ մոնղոլները հարձակվել են Ռուսիայի վրա և հասել մինչև Ադրիատիկ ծով։ Ծերության տարիներին նա վերադարձել է իր պատմական փոքր հայրենիք։ Մահացել է 73 տարեկան հասակում։

## Հետնորդներ
Սուբեդեյի որդիներից՝ Թիմուր–Բուկան, Կուկուջին և Ուրանհատայը (Ուրանկատայն, Ուրանգուտայն) անվանակոչվել են Ռաշիդ ադ Դինում։ Կուկուջուն զորքի աջ թևի հազարապետն էր, ով հոր մահից հետո զբաղեցրել է նրա տեղը։ Ուրյանհատայն (1201—1272), ում կենսագրական մանրամասնությունները շարադրվել են «Յուան Շի» գրքում, եղել է երիտասարդ Մունկեի անվտանգության պատասխանատուն։ Այնուհետև, նա Հուկի հետ մասնակցել է (1233—1234) Ցին կայսրության վերջնական նվաճմանը։ Սուբեդեյի և Բաթուի հետ արշավել է դեպի Արևմուտք։ Խանի գահի համար պայքարում սատարել է Մունկեյին (1250—1251)։ Իրականացրել է նվաճումներ Հարավային Չինաստանում և Հարավարևելյան Ասիայում։

## Ծանոթագրություններ

## Աղբյուրներ
* 
* 
* 
* 
* 
* 

## Գրականություն
* 
*
Սանրվող կինը

«**Սանրվող կինը**» (), ֆրանսիացի նկարիչ, կերպարվեստում իմպրեսիոնիստական ոճի ներկայացուցիչ Պիեռ-Օգյուստ Ռենուարի նկարներից։ Այս ստեղծագործությունը հեղինակը վրձնել է 1887 թվականին։ Յուղաներկով կտավի չափերն են՝ 65,3 × 54 սմ։

Այսօր «Սանրվող կինը» ստեղծագործությունը պահպանվում և ցուցադրվում է Էրմիտաժում (Սանկտ Պետեբուրգ, Ռուսաստանի Դաշնություն)։

## Նկարագիր
«Սանրվող կինը» ստեղծագործությունում պատկերված է երիտասարդ կին։ Նա հագել է գիշերանոց. մի կուրծքը բաց է։ Ձեռքերը վեր բարձրացնելով՝ կինը հարդարում է մազերը։ Նկարի ներքևի ձախ հատվածում հեղինակը դրել է իր ստորագրությունը և ստեղծման տարեթիվը՝ «Renoir 87»:

Էրմիտաժի արևմտաեվրոպական արվեստի բաժնի գիտաշխատող Ա. Գ. Կոստենևիչը նշել է.

## Պատմություն
«Սանրվող կինը» ստեղծագործությունը հեղինակը՝ Ռենուարը, վրձնել է 1887 թվականին։ Այն միանգամից գնել է ֆրանսիացի կոլեկցիոներ Պոլ Դյուրան Ռուելը։ 1908 թվականին վերջինս կտավը վաճառում է գերմանացի կոլեկցիոներ Բերնհարդ Քյոլերին։ Նրա մահից հետո՝ 1927 թվականին հավաքածուն որպես ժառանգություն անցնում է որդուն։ Երկրորդ համաշխարհային պատերազմի ժամանակ այդ հավաքածուն բաժանվել է մի քանի մասի և թաքցվել զանազան վայրերում։ Մի մասը մնաց սեփականատիրոջ տանը՝ Բեռլինում, որը ոչնչացավ 1945 թվականին, երբ դաշնակից զորքերը ռմբակոծեցին քաղաքը։ Այս նկարը ի պահ է տրվել Բեռլինի պատկերասրահին, սակայն Խորհրդային  զորքերը 1945 թվականին հափշտակել և ուղարկել են ԽՍՀՄ՝ որպես ռազմատուգանք։ 1949 թվականի գրանցումներում նկարը կոչվում է «*Սպիտակ վերնաշապիկով աղջիկը*»։ Երկար ժամանակ պահվել է Էրմիտաժի պահոցներում։

«Սանրվող կինը» ստեղծագործությունն առաջին անգամ Էրմիտաժում ցուցադրվել է 1995 թվականին՝ ռազմավարի ցուցահանդեսի շրջանակներում։ 2001 թվականից մշտական ցուցադրության է ներկայացված Էրմիտաժում, իսկ 2014 թվականի վերջերից ցայսօր այն ներկայացված է Սերգեյ Շչուկինի և Մորոզով եղբայրների հիշատակի սրահում՝ Գլխավոր շտաբի շենքում (սրահ 407)։

## Ծանոթագրություններ

## Գրականություն
* Georges Rivière, *Renoir et ses amis*, Paris, 1921, p.&nbsp;84 

Կատեգորիա:1887 նկարներ
Կատեգորիա:Ռենուարի նկարներ
Կատեգորիա:Ֆրանսիայի գեղանկարչություն
Կատեգորիա:Էրմիտաժի նկարներ
Կատեգորիա:Մերկ կանանց պատկերով նկարներ
Նացումի Աբե

**Նացումի Աբե** (, ), ճապոնացի երգչուհի, «Morning Musume» խմբի նախկին անդամ։
 
Իր 22-րդ տարեդարձից մի քանի օր անց` 2003 թվականի օգոստոսի 13-ին, որպես մենակատար թողարկել է առաջին սինգլը։ Այն կոչվել է «22-ամյա ես» (): Սինգլը հայտնվել է ճապոնական հիթ-շքերթի երկրորդ հորիզոնականում։
2004 թվականի փետրվարի 4-ին նա թողարկել է իր առաջին ալբոմը, որտեղ ներառված էին «Morning Musume» խմբի բազմաթիվ երգերի մեներգային տարբերակներ։ Դրանից հետո նա շարունակել է պարբերաբար թողարկել սինգլներ և սոլո-ալբոմներ։

2009 թվականի մարտի 31-ին «Ավագների ակումբի» () մյուս մասնակիցների հետ դուրս է մնացել «Hello! Project»-ից։ Նորությունն այն մասին, որ «Ավագների ակումբը» դուրս կմնա նախագծից, 2008 թվականի հոկտեմբերի 19-ին տեղադրվել է «Hello! Project»-ի պաշտոնական կայքում։

## Անձնական կյանք
2015 թվականի դեկտեմբերի 29-ին Նացումի Աբեն ամուսնացել է Իկուսաբուրո Յամաձակիի հետ։ 2016 թվականի հուլիսի 26-ին ծնվել է նրանց առաջին, իսկ 2018 թվականի օգոստոսի 31-ին` երկրորդ որդին։

## Սկավառակագրություն
### Սինգլներ

### Ալբոմներ

## Ծանոթագրություններ

## Արտաքին հղումներ
* Official Hello! Project discography 
* Abe Natsumi file at JaME
* Official Home Page 
* Official Blog 

Կատեգորիա:Թատրոնի դերասանուհիներ
Կատեգորիա:Ճապոնացի դերասանուհիներ
Կատեգորիա:Ճապոնացի երգչուհիներ
OnePlus 5

**OnePlus 5**-ը չինական OnePlus ընկերության սմարթֆոն է, հանրությանն է ներկայացվել 2017 թ. հունիսի 20-ին։ Մոդելը պետք է կոչվեր OnePlus 4, սակայն «չորս» թիվը Չինաստանում համարվում է վատաբախտ։ OnePlus 5-ը OnePlus 3-ի հաջորդն է։

OnePlus 5-ի դիզայնը քննադատության է արժանացել iPhone 7-ի դիզայնին նմանության պատճառով։

## Տեխնիկական տվյալներ

### Տեսախցիկ
DxoMark ռեսուրսը ՕnePlus 5-ի խցիկը գնահատել է 87 միավոր, դա գերազանցում է iPhone 7-ի ցուցանիշը։

### Խնդիրներ կապված էկրանի հետ
Օգտատերերը գանգատվում էին “դոնդողակի էֆեկտից”՝ էջը թերթելիս էկրանի մեջի պատկերը ողողվում էր։ Ընկերությունը հայտարարեց, որ տվյալ խնդիրը էկրանի թերություն չի հանդիսանում։

## Վաճառք
Ընկերության գլխավոր տնօրեն Կառլ Պեյի խոսքերով, OnePlus 5-ը դարձավ ընկերության ամենավաճառվող սմարթֆոնը, վաճառքների ներքին ռեյտինգում առաջ անցնելով OnePlus 3T-ից։

Հնդկաստանում OnePlus 5-ը վաճառքների մեկնարկային շաբաթվա ընթացքում խփեց Amazon պլատֆորմում հասույթի ռեկորդը։

2017 թ. նոյեմբերին OnePlus-ի հնդկաստանյան ստորաբաժանման գլխավոր տնօրեն Վիկաս Ագգարվալը հայտնել է, որ OnePlus 5-ի արտադրությունը դադարեցվեց, քանի որ ընկերությունն անցավ OnePlus 5T մոդելի արտադրությանը և վաճառքին։

## Ծանոթագրություններ

## Արտաքին հղումներ
* OnePlus 5

Կատեգորիա:Հեռախոսակապ
Կատեգորիա:Սմարթֆոններ
Կայֆին

**Կայֆին** (չինարեն՝ 开封; փինյին՝ *Kāifēng*), քաղաքային շրջանի կարգավիճակ ունեցող խոշոր բնակավայր Չինաստանի Ժողովրդական Հանրապետության արևելյան մասում՝ Հանան նահանգում, Հուանհե գետի հովտում, նահանգային վարչական կենտրոնից՝ Չենգջոու քաղաքից դեպի արևելք։ 2010 թվականին բուն քաղաքի բնակչության թվաքանակը եղել է 585 908, իսկ ամբողջ քաղաքային շրջանինը 1999 թվականին՝ 4 637 328: Կրթական, մշակութային, արդյունաբերական կենտրոն է. գործում են մետաղամշակման, մեքենաշինական, դեղագործական, տեքստիլ արդյունաբերության խոշոր ձեռնարկություններ։ Այստեղ է գտնվում Չինաստանի ամենահին բարձրագույն ուսումնական հաստատություններից մեկը՝ Հենան համալսարանը։

## Պատմություն
Կայֆինը Չինաստանի հին մայրաքաղաքներից մեկն է։ Ընդ որում՝ մայրաքաղաքի կարգավիճակ է ունեցել չինական յոթ արքայատոհմերի կառավարման ժամանակներում, այդ թվում՝ Սուն կայսրությունում, 960—1127 թթ.: Երկար տարիներ եղել է նաև Հանան նահանգի վարչական կենտրոնը (մինչև 1954 թվականը, երբ այդ կարգավիճակը շնորհվել է Չանգջոու քաղաքին)։ 1642 թվականին Մին արքայատոհմի բանակը Հուանհեի ջրերն ուղղելով դեպի Կայֆին՝ ամայացրել են այն՝, որպեսզի թույլ չտա, որ անցնի Լի Չիժենի գլխավորած ապստամբների ձեռքը։ Ջրհեղեղին զոհ է գնացել շուրջ 300 հազար մարդ։ Դրանից քսան տարի անց քաղաքը վերականգնվել է, 1841 թվականին դարձյալ հեղեղման ենթարկվել և 1843-ին նորից վերականգնվել։ Ստեղծվել է ջրանցքների խիտ ցանց, որի շնորհիվ Հուանհեի ջրերը հասցվել են մերձակա դաշտերին։

1938 թվականի հունիսի 6-ին Ճապոնիայի կայսերական բանակը գրավել է Կայֆինը, որն ազատագրվել է Երկրորդ համաշխարհային պատերազմի ավարտին։

1969 թվականին Կայֆինում, բժշկական անհրաժեշտ օգնություն չստանալու պատճառով, վախճանվել է Չինական Հանրապետության նախկին նախագահ Լյու Շաոքին, որին տնային կալանքի էին ենթարկել այդտեղ։

## Տեսարժան վայրեր
* Երկաթե պագոդան՝ Սոն արքայատոհմի ժամանակների կառույց 
* Ֆան պագոդան
* Հին երաժշտության տերասը (Yuwantai-ը)
* Վիշապի տաղավարը (Longting-ը)
* Առաջին կառավարիչ Ժյու Լյուի տաճարը՝ կառուցված մ. թ. ա. 555 թվականին

## Պատկերասրահ

## Քույր քաղաքներ

## Կլիմա

## Գրականություն
* Самбурова Е. Н. *Кайфын* // Большая Российская энциклопедия. М.: БРЭ, 2008. Сс. 469—470.
* 
* *The Origin of the Kaifeng Jews*, in S. Shaked, ed., *Irano-Judaica*, Jerusalem, 1982, pp.&nbsp;101–11

## Ծանոթագրություններ

## Արտաքին հղումներ

* Government website of Kaifeng  (in Simplified Chinese)
* Kaifeng City Portal (in Simplified Chinese)
* Notes on the Jewish colony at Kaifeng from the Papers of Charles Daniel Tenney

Կատեգորիա:Չինաստանի բնակավայրեր
Կատեգորիա:Չինաստանի քաղաքներ
Հերբերտ Աբրամս

**Հերբերտ Աբրամս** (, ), ամերիկացի նկարիչ-դիմանկարիչ։

Նրա ծնողները Գերմանիայից առաջին սերնդի ներգաղթյալներ էին։ Նա իր ժամանակաշրջանի առաջատար նկարիչներից մեկն էր, որ հայտնի էր ավանդական ռեալիզմի իր ոճով։ Նրա առավել հայտնի աշխատանքներց են Սպիտակ տան ղեկավարների կամ ԱՄՆի նախկին նախագահների պաշտոնական դիմանկարները, որոնցից են Ջիմի Քարթերը և Ջորջ Բուշը։ Իր արգասաբեր կարիերայի ընթացքում նա նկարել է ավելի քանի 400 դիմանկարներ, որոնց թվում են գեներալ Ուիլյամ Ուեստմորլենդի, դրամատուրգ Արթուր Միլլերի և տիեզերագնաց Բազ Օլդրինի դիմանկարները։

Աբրամսի մյուս դիմանկարները ներկայացվել են Կապիտոլիումում (սենատոր Հովարդ Բեյքեր), Գանձարանի մասնաշենքում (ֆինանսների նախարար Դոնալդ Տ. Ռիգան), Վաշինգտոնի Ազգային դիմանկարի պատկերասրահում (Արթուր Միլլեր) և Վեստ Փոինթի Ռազմական ակադեմիայում։

## Ծանոթագրություններ

## Արտաքին հղումներ
* The American Society of Portrait Artists
* A Legacy of Art: Paintings and Sculptures by Artist Life Members of the National Arts Club

Կատեգորիա:20-րդ դարի ամերիկացի նկարիչներ
Կատեգորիա:Ամերիկացի դիմանկարիչներ
Կատեգորիա:Ամերիկացի նկարիչներ
Արմուդու

մինի
**Արմուդու** () կամ **Ամանդուի բաժակ** (), նաև **Բոոմալի** (ադրբեջաներենով) (), ազգային բաժակների տեսակ, որոնցով Ադրբեջանում (և Իրանում) խմում են սև բայխաթեյ, բավականին թունդ թեյ։ Արմուդուն Ադրբեջանական թեյի մշակույթի կարևոր տարրերից է։

## Նկարագրություն
Արմուդուի բաժակները կարող են լինել ճենապակյա, հախճապակյա, արծաթե, բայց դասական ժանրի մնում են ապակյա և բյուրեղապակյա բաժակները, որոնց թափանցիկությունը թույլ է տալիս տեսնել թեյի գույնը։ Բաժակի ստորին հատվածը թույլ է տալիս խմիչքին մնալ հնարավորինս տաք, իսկ վերին մասի ընդլայնված հատվածը թույլ չի տալիս այրվել։ Բացի այդ, բաժակների փոքր տարողությունը (100 գրամ) շատ ժամանակ չի պահանջում թեյը խմել վերջացնելու համար, որն էլ չի կորցնում իր համային հատկանիշները և խմվում է թարմ եփված։

## Ավանդույթ
Ադրբեջանցիների համար հատուկ նշանակություն ունի թեյը։ Ցանկացած ադրբեջանական տան հյուրին առաջին հերթին առաջարկում են թեյ։ Խնջույքը միշտ սկսվում է թեյով և թեյով էլ ավարտվում։ Թեյ խմելու համար ազգային սպասքը «արմուդու» բաժակն է, որն իր կառուցվածքով հիշեցնում է տանձ և թարգմնավում է նաև՝ «բոոմալի», որը նշանակում է «ճնշված» և  հիշեցնում է կնոջ իրան։ Բաժակները չեն լցվում մինչև վերջ․ վերևում մնում  է 1-2 սմ տեղ, որը հաճախ առանձնանում է բաժակի եզրից։ Այս հեռավորությունը ժողովրդի մեջ կոչվում է «դոդագ յերի», որը բառացիորեն նշանակում է «հատված շուրթերի համար»։

## Ծանոթագրություն

Կատեգորիա:Կենցաղային գործիքներ
Come Over When You're Sober, Pt. 2

**Come Over When You're Sober, Pt. 2** (հաճախ կրճատվում է՝ ** COWYS Pt. 2**), ամերիկացի երգիչ և ռեփեր Լիլ Փիփի երկրորդ և վերջին ստուդիական ալբոմը։ Այն թողարկվել է 2018 թվականի նոյեմբերի 9-ին՝ Columbia Records լեյբլի միջոցով։ Որպես նրա առաջին հետմահու թողարկում, այն հրապարակվել է այն բանից հետո, երբ Փիփը մահացել է թմրանյութերի չարաշահումից իր առաջին՝ «Come Over When You're Sober, Pt. 1» (2017) ստուդիական ալբոմի թողարկումից մի քանի ամիս անց։

2018 թվականի հոկտեմբերի 18-ին թողարկվել է ալբոմի գլխավոր՝ «Cry Alone» սինգլը՝ երաժշտական տեսահոլովակի հետ միասին, որում ցուցադրվում է ալբոմի թողարկման ամսաթիվը (2018 թվականի նոյեմբերի 9)։ «Come Over When You're Sober, Pt. 2»-ն դեբյուտ է կատարել ամերիկյան Billboard 200 ալբոմների չարթի չորրորդ հորիզոնականում՝ թողարկման առաջին շաբաթվա ընթացքում վաճառվելով 81․000 օրինակ (ներառյալ ալբոմի 43․000 մաքուր վաճառքը)։ Ընդհանուր առմամբ, ալբոմը դրական գնահատականների է արժանացել երաժշտական քննադատների կողմից։

## Երգացանկ

## Չարթեր

## Հավաստագրումներ

## Ծանոթագրություններ

Կատեգորիա:2018 ալբոմներ
Կատեգորիա:Հետմահու ալբոմներ
Kat Von D

**Kat Von D** (, իրական անուն՝ Քեթրին ֆոն Դրահենբերգ, ), տատուի ամերիկացի վարպետ, մոդել և երաժիշտ։

## Կենսագրություն
Ծնվել է Մեքսիկայի Մոնտեմորելոս քաղաքում՝ բողոքական ընտանիքում։ Ծնողները ծնվել են Արգենտինայում և ունեն գերմանական, իսպանական և իտալական ծագում։ Չորս տարեկան հասակում ընտանիքի հետ տեղափոխվել է Լոս Անջելես, մեծացել Կալիֆորնիայում։ 14 տարեկանից սկսել է դաջվածքներ անել, իսկ 16 տարեկան հասակում թողել է դպրոցը, որպեսզի իրեն ամբողջությամբ նվիրի այդ գործին։

2005-2006 թվականներին աշխատել է հանրահայտ «Miami Ink» սալոնում։ 2007 թվականին բացել է իր սեփական «LA Ink» սալոնը։ 24 ժամում կատարելով 400 դաջվածք՝ հայտնվել է Գինեսի ռեկորդների գրքում։

2009 թվականի հունվարին լույս է տեսել նրա առաջին *«High Voltage Tattoo»* գիրքը՝ Նիկի Սիքսի նախաբանով, որտեղ ներառված էին նրա աշխատանքներն ու դաջվածքների նկարները։ Գիրքը զբաղեցրել է «The New York Times» բեսթսելլերների ցուցակի 6-րդ հորիզոնականը։ 2006 թվականի հոկտեմբերի 26-ին լույս է տեսել նրա երկրորդ գիրքը՝ *«The Tattoo Chronicles»*-ը, որը նրա կյանքի հաջորդ տարվա (2010) նկարազարդված օրագիրն էր։ Այդ տարի նա զբաղեցրել է «The New York Times» բեսթսելլերների ցուցակի 3-րդ հորիզոնականը։

2010 թվականի սեպտեմբերի 2-ին Քեթ ֆոն Դին բացել է *Wonderland Gallery* արվեստի պատկերասրահը և բուտիկը՝ իր *High Voltage Tattoo* դաջվածքների սրահից ոչ շատ հեռու։

## Անձնական կյանք
2003 թվականին Քեթն ամուսնացել է դաջվածք անող Օլիվեր Փեքի հետ, իսկ 2007 թվականին զույգը բաժանվել է։ Հետագայում նա սկսել է հանդիպել հաղորդավար Ջեսի Ջեյմսի հետ։

2011 թվականի հունվարի 20-ին ֆոն Դին և Ջեյմսը հայտարարել են իրենց նշանադրության մասին, սակայն 2011 թվականի հուլիսի 26-ին Քեթը Թվիթթերի միջոցով հայտարարել է Ջեսի Ջեյմսից բաժանության մասին։ 2011 թվականի օգոստոսի 18-ին զույգը կրկին սկսել է հանդիպել, իսկ նույն թվականի սեպտեմբերին հայտարարել նշանադրության մասին, սակայն 2011 թվականի սեպտեմբերի 24-ին Քեթը հայտարարել է, որ իրենք նորից բաժանվել են։ 2009-2010 թվականներին Քեթը հանդիպել է Motley Crue խմբի բասիստի՝ Նիկի Սիքսի հետ։ 2012 թվականի սեպտեմբերից հանդիպել է կանադացի հանրահայտ դիջեյ Deadmau5-ի հետ։ Իր Թվիթթերյան պաշտոնական էջի միջոցով 2012 թվականի դեկտեմբերի 17-ին նա Քեթին ամուսնության առաջարկ է արել։ Հայտնի է, որ Քեթը համաձայնել է։ Այնուամենայնիվ, արդեն աշնանը Քեթը սոցիալական ցանցի իր էջում հայտնել է, որ հարսանիքը չեղարկվում է, քանի որ Ջոելն իրեն դավաճանել է։ 2018 թվականի փետրվարի 21-ին ամուսնացել է Ռաֆայել Ռեյսի հետ։ 2018 թվականի նոյեմբերի 29-ին ծնվել է նրանց առաջնեկ որդին՝ Լիֆարը։

## Ֆիլմագրություն
* *Miami Ink* (2005-2006)
* *MADtv* (ապրիլի 5, 2008)
* *The Bleeding*
* *LA Ink* (2007-2011)

## Ծանոթագրություններ

## Արտաքին հղումներ
* Անձնական կայք 
* 
* Kat Von D-ի պաշտոնական էջը MySpace-ում
* 
* Հարցազրույց Kat Von D-ի հետ , *Inked*
* 
* Հարցազրույց Kat Von D-ի հետ Juliland.com կայքում
* Kat Von D Biographical Feature and Tattoo Gallery  TattooDesigns.net կայքում

Կատեգորիա:Ամերիկացի գործարարներ
Կատեգորիա:Ամերիկացի գրողներ
Կատեգորիա:Ամերիկացի երաժիշտներ
Կատեգորիա:Ամերիկացի երգչուհիներ
Կատեգորիա:Ամերիկացի մոդելներ
Կատեգորիա:Բեմական կեղծանուններ
Ինարա Անտոնե

**Ինարա Անտոնե** (, ), լատվիացի բեմանկարիչ, Ռիգայի կինոստուդիայի բեմադրող նկարիչ։

## Կենսագրություն
Ծնվել է երկաթգծի աշխատողի ընտանիքում։ Սովորել է Յ. Ռոզենտալյի անվան Ռիգայի գեղարվեստական ուսումնարանում։ Ավարտել է Լատվայի գեղարվեստի պետական ակադեմիայի բեմանկարչության բաժինը (1961 թվական)։

Որպես բեմանկարիչ և հագուստի ձևավորող աշխատել է մի շարք թատրոններում` Ռիգայի պատանի հանդիսատեսի թատրոնում, Լիեպայայի դրամատիկական թատրոնում, Դայլես թատրոնում։ 1964-1965 թվականների թատերաշրջանը նա անցկացրել է Կիրովի դրամատիկական թատրոնում, եղել է Ալեքսեյ Արբուզովի «Իմ խեղճ Մարատը» պիեսի բեմանկարիչ։

1965 թվականից եղել է Ռիգայի կինոստուդիայի ստեղծագործական աշխատակազմի անդամ։ Որպես բեմադրող նկարիչ է աշխատել ստուդիայի առաջատար  ռեժիսորների` Ալիոիզ Բրենչի, Յանիս Ստրեյչի, Օլգերտ Դունգերսի, Գունար Ցելինսկու, Այվար Ֆրեյմանսի և ուրիշների հետ։

90-ական թվականներից հետո զբաղվել է դիզայնով, պատկերազարդել է տարբեր տպագրություններ և նկարել է դիմանկարներ։ Մշտապես աշխատում է հագուստի ձևավորող Յանիս Մատիսի հետ։

## Ֆիլմագրություն
* 1968 թվական` 24-25-ը չի վերադառնում (24-25 neatgriežas), բեմադրող նկարիչ 
* 1970 թվական` Իմ փոխարեն կրակիր (Šauj manā vietā), բեմադրող նկարիչ 
* 1972 թվական` Իլգա-Իվոլգա (Vālodzīte), բեմադրող նկարիչ 
* 1973 թվական` Ճտերն աշնանն են հաշվում (Cāļus skaita rudenī), բեմադրող նկարիչ 
* 1977 թվական` Մանչուկը (Puika), բեմադրող նկարիչ 
* 1979 թվական` Գարնանային ուղեգիր, բեմադրող նկարիչ  
* 1980 թվական` Արտույտները, բեմադրող նկարիչ 
* 1981 թվական` Խաղը (Spēle), բեմադրող նկարիչ 
* 1982 թվական` Բլյուզ անձրևի տակ (Lietus blūzs), բեմադրող նկարիչ 
* 1984 թվական` Երբ արգելակը չի աշխատում (Kad bremzes netur), բեմադրող նկարիչ
* 1985 թվական` Թողության վերջին գիրը (Pēdējā indulgence), բեմադրող նկարիչ
* 1986 թվական` Վախը (Bailes), բեմադրող նկարիչ
* 1988 թվական` Սյուժեի շրջապտույտ (Sižeta pagrieziens), բեմադրող նկարիչ
* 1988 թվական` Գուշակություն փոքրիկ բահի վրա (Zīlēšana uz jēra lāpstiņas), բեմադրող նկարիչ
* 1991 թվական` Օդանցքը, բեմադրող նկարիչ 
* 1992 թվական` Սարդը,  բեմադրող նկարիչ

## Ծանոթագրություններ

Կատեգորիա:Կին արվեստագետներ
Զոյա Լորիե

**Զոյա Լորիե, լեդի Լորիե** (, ծնյալ՝ **Լաֆոնտեն**,  ), Կանադայի յոթերորդ վարչապետ սըր Ուիլֆրիդ Լորիեի կին։

## Կենսագրություն
thumb|Դեռատի Զոյա Լաֆոնտենի դիմանկարը|left
thumb|Տիկին Զոյա Լորիեն 1878 թվականի ապրիլին։ Հեղինակ՝ Ուիլյամ Ջեյմս Տոպլի, Օտտավա
thumb|Լեդի Լորիեի դիմանկարը
Զոյա Լաֆոնտենը ծնվել է Մոնրեալում, 1841 թվականի հունիսի 27-ին Գոդեֆրոյ-Նապոլեոն Ռոբերտի և Զոյա Տեսիե դիտե Լավինյի ընտանիքում։ Մկրտվել է հունիսի 28-ին Մոնրեալի Աստվածամոր տաճարում։

Կրթությունն ստացել է Բոն Պաստեուր դպրոցում և «Սրբազան սրտի քույրեր»-ի միաբանությունում, ծառայել է որպես Կանադայի կանանց ազգային խորհրդի փոխնախագահներից մեկն ու բուժքույրերի վիկտորիական միության պատվավոր փոխնախագահ։

1861 թվականին բժիշկ Սերաֆին Գոթիեի տանն առաջին անգամ հանդիպել է իր ապագա ամուսնուն՝ սըր Ուիլֆրիդ Լորիեին․ այդ ժամանակ նա դաշնամուր էր դասավանդում Գոթիեի երեխաներին։

1868 թվականի մայիսի 13-ին Մոնրեալի սուրբ Հակոբ եկեղեցում ամուսնացել է Լորիեի հետ։ Զույգն ապրել է Վիկտորիավիլ քաղաքում, որից հետո 1896 թվականին տեղափոխվել Օտտավա․ ի դժբախտություն Լորիեի՝ նրանց միությունն անզավակ էր։

Նրա ամուսինը վախճանվել է 1919 թվականի փետրվարի 17-ին, որից երկու տարի անց՝ 1921 թվականի նոյեմբերի 1-ին, 80 տարեկանում մահացել է նաև Զոյան։

Օտտավայի իր տունը կտակել է Կանադայի 10-րդ վարչապետ Ուիլյամ Լայոն Մաքենզի Քինգին։

## Մանրամասներ
* Զոյա Լաֆոնտենն ազգակցական կապ չի ունեցել Կանադա նահանգի առաջին վարչապետ Լուի-Իպոլիտ ԼաՖոնտենի հետ։ 
* Սիրել է կազմակերպել երաժշտական երեկոներ ու թղթախաղի երեկույթներ, որտեղ հաճույքով պոկեր է խաղացել։ 
* 1910 թվականի փետրվարի 8-ին լեդի Լորիեն տուգանվել է ավելի քան 16 կմ/ժ արագությամբ ընթանալու համար։

## Ժառանգություն
thumb|Կանադայի առափնյա պահպանության «Լեդի Լորիե» նավը
*Բրիտանական Կոլումբիայում գտնվող Գրահամ-Լորիե մարզային պուրակում տեղակայված են «Լեդի Լորիե» լիճն ու «Լեդի Լորիե» սարը, որն ամենաբարձրն է այդ զբոսայգում։
*1985 թվականին Օտտավայի «Շատո Լորիե» հյուրանոցի հանգստի սենյակներից մեկն անվանվել է նրա պատվին․ սենյակից բացվում է Ռիդո փողոցի տեսարանը։
*Կանադայի առափնյա պահպանության նավերից մեկն անվանվել է նրա պատվին․ նավը գործել է 1902–1960 թվականների ընթացքում։ 
*Պանիր արտադրող ԴուՎիլաժ մասնագիտացված ընկերությունը «Լեդի Լորիե դ՛Արտաբասկա» կոչվող սերուցքային պանիր է արտադրում։

## Նշումներ

## Ծանոթագրություններ

## Արտաքին հղումներ
*Ու․ Լորիեյի սիրային նամակ 
*Զոյայի անվան հանգստի սենյակը Շատո Լորիեում 

Կատեգորիա:1842 ծնունդներ
Կատեգորիա:1921 մահեր
Ելենա Բարինովա

**Ելենա Բարինովա** (, ), խորհրդային և ռուս ռեժիսոր-մուլտիպլիկատոր։

## Կենսագրություն
Ելենա Բարինովան ծնվել է 1952 թվականի հունվարի 13-ին, Չերնյախովսկում (Կալինինգրադի մարզ)։ Սովորել է (1969-1971 թվականներ) Լենինգրադի թատրոնի, երաժշտության և կինոմատոգրաֆիայի պետական ինստիտուտում (թատրոնի նկարչության ֆակուլտետ)։

1976 թվականին ավարտել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտի ռեժիսորական ֆակուլտետը։ Աշխատել է «Կիևնաուչֆիլմ» (1976-1984 թվականներ) և «Սոյուզմուլտֆիլմ» (1985-1996 թվականներ) ստուդիաներում։

Նրա մուլտֆիլմերը բեմադրվել են հեքիաթի ժանրով, հաճախ` երգիծական-գրոտեսկային (ամենահայտնին` «Սավուշկինը, որը չի հավատում հրաշքներին») կամ` նմանակման տարրերով («Աշնանային մարաթոն»-ից մի շարք հատվածներ խաղարկվում են «Ոսկե ճուտիկը» մուլտֆիլմի մեջ)։

1996 թվականից աշխատել է որպես «Անիմացիոն արվեստի դպրոցի» մանկական ստուդիայի ղեկավար։

2005 թվականից աշխատում է որպես Մոսկվայի Գերասիմովի անվան կինեմատոգրաֆիայի համառուսական պետական ինստիտուտին կից Կինոյի, հեռուստատեսության և մուլտիմեդիայի քոլեջի նկարիչության և անիմացայի ֆակուլտետի կուրատոր։

## Մրցանակներ
* «Ո՞վ կստանա արքայախնձոր».
** 1978 թվական` Ժողովրդական տնտեսության ձեռքբերումների ցուցահանդեսի բրոնզե մեդալ։
** 1978 թվական` Համամիութենական «Երիտասարդություն-78» կինփառատոնի մրցանակ Կիևում։
* «Սերմերով կարկանդակը»` 1980 թվական` Համամիութենական «Երիտասարդություն-80» կինոփառատոն Կիևում, Գրան պրի մրցանակ
* «Ոսկե ճուտիկը».
** 1981 թվական` Համամիութենական «Հեքիաթ» կինոփառատոն Մոսկվայում, մրցանակ
** 1981 թվական` Համամիութենական «Երիտասարդություն-81» կինոփառատոն Կիևում, մրցանակ 
* «Սավուշկինը, որը  չէր հավատում հրաշքներին»
** 1983 թվական` «Երիտասարդական ձայներ» արվեստի համամիութենական փառատոնի մրցանակ
** 1984 թվական` Համամիութենական կինոփառատոն Կիևում, երկրորդ մրցանակ։

## Ֆիլմագրություն
* «Ո՞վ կստանա արքայախնձոր» (1978 թվական)
* «Սերմերով կարկանդակը» (1980 թվական)
* «Ոսկե ճուտիկը» (1981 թվական)
* «Տա-տիկ» (1982 թվական)
* «Սավուշկինը, որը չէր հավատում  հրաշքներին» (1983 թվական)
* «Քո սիրող ընկերը» (1984 թվական)
* «Երեք պատմություն» (1986 թվական)

## Ծանոթագրություններ

## Արտաքին հղումներ
* Ելենա Բարինովնան animator.ru կայքում
* Школа анимационного искусства 
* Фильмы "Школы анимационного искусства" под руководством Елены Бариновой
* "Школа анимационного искусства" - фильмы школы
* Фильм "Савушкин, который не верил в чудеса"
* Фильм "Твой любящий друг"

Կատեգորիա:Խորհրդային կինոռեժիսորներ
Կատեգորիա:Խորհրդային մուլտիպլիկատորներ
Կատեգորիա:Խորհրդային սցենարիստներ
Կատեգորիա:Ռուս մուլտիպլիկատորներ
Կատեգորիա:Ռուս ռեժիսորներ
Անշարժ կետ

աջից|մինի|Երեք անշարժ կետերով արտացոլում
**Անշարժ կետ**, մաթեմատիկայում ֆունկցիայի տիրույթի տարր, որտեղ ֆունկցիայի արժեքը հավասար է այդ կետին, այլ կերպ ասած՝  f(x)=x հավասարման լուծումը։ Օրինակ  եթե  f(x)=x^2-3x+3-ը իրական թվերի վրա սահմանված ֆունկցիա է, ապա  f-ի անշարժ կետերն են  x=1 և x=3, քանի որ f(1)=1 և f(3)=3։

Սա նշանակում է, որ f(f(...f(x)...)) = f^n(x) = x  կամայական *x* անշարժ կետի համար, ինչը կարևոր դիտարկում է ֆունկցիան ռեկուրսիվ հաշվելու համար։ Անշարժ կետերի բազմությունը երբեմն կոչում են անշարժ բազմություն։

Ամեն ֆունկցիաները չէ, որ ունեն անշարժ կետեր, օրինակ, f(x)=x+1 ֆունկցիան անշարժ կետեր չունի, քանի որ x = x + 1։ արտահայտությունը կամայական իրական թվի համար սխալ է։ Գրաֆիկորեն x-ը f ֆունկցիայի անշարժ կետ է, եթե (x, f(x)) կետը գտնվում է y = x ուղղի վրա, այլ կերպ ասած՝ f ֆունկցիայի գրաֆիկը հատվում է y = x ուղղի հետ։

Այն կետերը, որը վերադառնում են ինքին իրեն որոշակի թվով լուծումներից հետո f(f(\dots f(x)\dots))=x, կոչվում են պարբերական, մասնավորապես, անշարժ կետերը 1 պարբերությամբ կետեր են։ Պրոյեկտիվ երկրաչափությունում պրոեկտիվության անշարժ կետը կոչվում է կրկնակի կետ։

## Ձգող անշարժ կետեր
մինի|250x250փքս|<math>x_{n+1}=\cos(x_n)</math> սկզբնակոտը <math>x_1 = -1</math>Դոտի թիվը համարվում է սահման։
f արտապատկերման  x=f(x) անշարժ կետը ձգող է, եթե f-ի նախնական կիրառումը y -ի նկատմամբ x-ին բավականին մոտ կետի վրա, կձգտի x-ի։

: \underbrace{f(f(\dots f(y)\dots))}_{n}\rightarrow x, \quad n\rightarrow\infty.

Ընդ որում պահանջվում է, որ ամեն ինտերեցիայի արդյունքում ստացվող կետը X կետի շրջակա որոշակի տարացքից դուրս չընկն, որպեսզի X կետը լինի ասիմտոտապես հաստատուն։

Մասնաորապես, որպեսզի կետը լինի ձգող՝ բավարար պայման է հանդիսանում |f'(x)|։

### Նյուտոնի մեթոդ
Ձգող անշարժ կետի գաղափարի առաջին օգտագործումը հանդիսանում է Նյուտոնի մեթոդը, որի դեպքում հավասարման լուծումը հանդիսանում է ձգող անշարժ կետ, այդ իսկ պատճառով կարելի է այն գտնել, որպես շատ արագ մոտարկվող թվերի սահման, որոնք ստացվում են մեթոդի կրկնակի կիրառմամբ։

Այդ մեթոդի կիրառման ամենահայտնի օրինակ է հանդիսանում  a\geqslant 0  թվի քառակուսի արմատի հաշվումը, որպես արտապատկերման ինտերացիայի սահման․

:  f(x)=\cfrac{x+\frac{a}{x}}{2}.

## Ծանոթագրություններ

## Գրականություն
* *Колмогоров А. Н., Фомин С. В.* Элементы теории функций и функционального анализа. - М.: Наука, 1976. — Гл. 2, п. 4.
* *Красносельский М. А., Забрейко П. П.* Геометрические методы нелинейного анализа. - М.: Наука, 1975. — Гл. 5.
* Agarwal R. P., Meehan M., O'Regan D. Fixed Point Theory and Applications. - Cambridge University Press, 2001. - ISBN 0-521-80250-4.
* Borisovich Yu. G., Gel'man B. D., Myshkis A. D., Obukhovskii V. V. Multivalued mappings // Journal of Soviet Mathematics, 1984. - Vol. 24, Issue 6, pp 719–791.
* Fitzpatrick P. M., Petryshyn W. V. Fixed point theorems for multivalued noncompact acyclic mappings // Pacific Journal of Mathematics, 54:2, 1974.

Կատեգորիա:Անշարժ կետեր (մաթեմատիկա)
Կատեգորիա:Խաղերի տեսություն
Կատեգորիա:Մաթեմատիկա
Լուիս Հոֆման

**Լուիս Հոֆման** (, ), գերմանացի դերասան, առավել հայտնի է Նեթֆլիքսի թողարկած «Խավար» հեռուստասերիալում Յոնաս Կանվալդի դերով։

## Կարիերա
Առաջին գլխավոր դերը մարմնավորել է «Թոմ Սոյեր» ֆիլմում, որը նկարահանվել է Մարկ Տվենի «Թոմ Սոյերի արկածները» դասական վեպի հիման վրա։

2013 թվականին ստացել է գլխավոր դերը «Կոմիսար Շտոլբերգ» սերիալի սերիաերից մեկում և աչքի է ընկել Վանեսա Յոպի «Կատարյալ տղամարդ» ֆիլմում։ 2014 թվականին մասնակցել Է «Das Zeugenhaus» ֆիլմի նկարահանումներին՝ մարմնավորելով Վերներ Կրոլմանի դերը, որը նկարահանվել է Քրիստիանա Կոլի գրքի մոտիվներով։

2015 թվականին Վոլֆգանգի կերպարի («Ապաստան») համար Բավարիայի կինոմրցանակից ստացել է մրցանակ «Լավագույն երիտասարդ դերասան» անվանակարգում, իսկ մի տարի հետո ստացել է նույն մրցանակը «Գերմանացի դերասան» անվանակարգում։ Իր առաջին միջազգային ֆիլմի («Իմ հողը») համար, որի ռեժիսորն է դարձել Մարտին Զանդվլիեթը, «Բոդիլ» կինոմրցանակից ստացել է մրցանակ «Lավագույն երկրորդական դեր» անվանակարգում և մրցանակ՝ ինտերնացիոնալ ֆիլմում նկարահանվելու համար։

2016 թվականին մարմնավորել է Ֆիլայի դերը «Իմ աշխարհի կենտրոնը» պատանեկան դրամայում՝ Յակոբ Էրվի ղեկավարությամբ, որը նկարահանվել է Անդրեաս Շտայնհեֆելի համանուն վեպի մոտիվներով։ Նաև առաջատար դեր է խաղացել «Խավար» սերիալի առաջին եթերաշրջանում, որը լույս է տեսել 2017 թվականին։ Սերիալը ավարտվել է 2020 թվականին, վերջին՝ երրորդ եթերաշրջանով։

## Անձնական կյանք
Դպրոցն ավարտելուց հետո տեղափոխվել է Բեռլին, ապրում է Միտտեի շրջանում։ Հանդիպում է մոդել Ստելլա Մարկերտի հետ։

## Ծանոթագրություններ

Կատեգորիա:21-րդ դարի դերասաններ
Կատեգորիա:Գերմանացի դերասաններ
Կատեգորիա:Դերասաններ այբբենական կարգով
Կատեգորիա:Կինոդերասաններ
Կատեգորիա:Հեռուստատեսային դերասաններ
Բերնարդինո Լարգի

**Էուսեբիո Բերնարդինո Լարգի** (, ), իտալացի վիրաբույժ, ով ոսկրային վիրաբուժության ռահվիրաներից է։ Նա մշակել է ոսկրային բեկորների հեռացման հմտություն, ինչը հեշտացնում էր դրանց վերականգնումը։ Նա նաև օգտագործել է արծաթի նիտրատը` վարակված հյուսվածքի խարանման նպատակով։ Լարգին մշակել է վիրաբուժական գործիքներ` ոսկրերի տեղում հատման համար։

Բերնարդինո Լարգին ծնվել է Վերչելի քաղաքում, Ֆրանչեսկո ու Մարիա Ջուդիչեների ընտանիքում։ Նա բժշկություն է ուսումնասիրել Թուրինի և Ջենովայի համալսարաններում, ինչից հետո սկսել է բժշկել իր տանը։ 1838 թվականին նա աշխատանքի է անցել Վերչելիի գլխավոր հիվանդանոցում։ 1844 թվականին դարձել է դրա գլխավոր բժիշկը և պաշտոնավարել է մինչև 1860 թվականը։ Նա ուսումնասիրել է բժիշկ Միկելե Տրոյայի աշխատությունները, որոնցում վերջինս անդրադարձել է ոսկրի տեղում վերականգնմանը։

1852 թվականին նա կարողացել է կանխարգելել հիվանդի մոտ նեկրոզի զարգացումը ստորին ծնոտում` հատուկ վիրահատական գործիքներով հյուսվածքի հեռացման շնորհիվ։

Աշխատանքից հեռանալուց հետո նա ներքաշվել է իր` մահացած պարտապան եղբոր դեմ դատական գործերի մեջ և սնանկացել է։

## Ծանոթագրություններ

Կատեգորիա:1812 ծնունդներ
Կատեգորիա:1877 մահեր
Կատեգորիա:Թուրինի համալսարանի շրջանավարտներ
Կատեգորիա:Իտալացի բժիշկներ
Անդրեաս Փիթչման

**Անդրեաս Փիթչման** (, ), գերմանացի դերասան, առավել հայտնի է Նեթֆլիքսի թողարկած «Խավար» հեռուստասերիալում Յոնաս Կանվալդի կամ «անծանոթի» դերով։

## Կյանք և կարիերա
Փիթչմանը խաղացել է ֆուտբոլ «Վյուրցբուրգեր Կիկերս» երիտասարդական բաժնում և համարվել է տաղանդավոր խաղացող։ Ավելի ուշ նա զինվորական ծառայության է անցել Բունդեսվերում, որի ընթացքում զբաղվել է նաև թատերական դերասանությամբ։ Նա հայտնվել է «Die Feuerzangenbowle» բեմադրության մեջ։ Լուրջ ավտովթարից հետո Փիթչմանը որոշել է լրջորեն զբաղվել դերասանությամբ։

1993-1996 թվականներին հաճախել է Բոխում քաղաքի թատերական դպրոցը, այնուհետև չորս տարի աշխատել է Schauspielhaus Bochum դրամատիկական թատրոնում։ Դրանից հետո Փիթչմանը տեղափոխվել է Համբուրգի Thalia թատրոն 2000-2001 թվականների համար, իսկ 2007 թվականին հեռացել է կինոյի և հեռուստատեսության վրա կենտրոնանալու համար։ Բացի այդ, նա գրել է մի քանի աուդիոգրքեր, այդ թվում՝ Կառլոս Ռուիս Սաֆոնի «Քամու ստվերը», Փիթեր Բերենսի «Երազների օրենքը», Սեսիլիա Ահերնի «Շնորհակալություն հիշողությունների համար» և Ջունո Դիասի «Օսկար Վաոյի կարճ հրաշալի կյանքը»։

2017 թվականին Նա գլխավոր դեր է ստացել Նեթֆլիքսի «Խավար» սերիալում՝ մարմնավորելով Յոնաս Կանվալդի կամ «անծանոթի» դերը։

Այդ ժամանակից ի վեր նա աշխատել է ինչպես Բեռլինի Մաքսիմ Գորկու անվան թատրոնում, այնպես էլ տարբեր հեռուստասերիալներում մի քանի երկրորդական դերերով։

## Անձնական կյանք
Փիթչմանն ապրում է Բեռլինում, կնոջ՝ դերասանուհի Ժասմին Տաբատաբայի հետ, և նրանք ունեն երկու երեխա՝ Հելեն Լեյլին (ծնվել է 2009 թվականի հուլիսի 5-ին) և Յոհան Անտոնը (ծնվել է 2013 թվականի օգոստոսի 13-ին)։ Փիթչմանը նաև համարվում է Տաբատաբայի դստեր՝ Անգելինայի խորթ հայրը։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:21-րդ դարի դերասաններ
Կատեգորիա:Գերմանացի դերասաններ
Կատեգորիա:Թատրոնի դերասաններ
Կատեգորիա:Հեռուստատեսային դերասաններ
Կատեգորիա:Հնչյունավորողներ
Խորանարդ ֆունկցիա

thumb|right|233px|Խորանարդ ֆունկցիայի գրաֆիկը (խորանարդ պարաբոլ)
**Խորանարդ ֆունկցիան**  մաթեմատիկայում դա f: \mathbb{R} \to \mathbb{R} տեսքի թվային ֆունկցիան է

: f(x)=ax^3+bx^2+cx+d,\quad x \in \mathbb{R},

որտեղ a \neq 0.
Այլ կերպ ասած՝ խորանարդ ֆունկցիան երրորդ աստիճանի բազմանդամ է։

## Անալիտիկ հատկությունները
f(x)=ax^3+bx^2+cx+d ֆունկցիայի ածանցյալը ունի f'(x)=3ax^2+2bx+c տեսքը։ Այն դեպքում, երբ f'(x)=0 քառակաուսային հավասարման դիսկրիմինանտը (տարբերիչը)՝ \frac{D}{4}=b^2-3ac մեծ է 0-ից, այն ունի երկու տարբեր արմատներ, որոնք հանդիսանում են f ֆունկցիայի կրիտիկական կետերը։ Ընդ որում․ նրանցից մեկը հանդիսանում է լոկալ մաքսիմումի, իսկ մյուսը՝ լոկալ մինինումի կետ։
## Գրաֆիկը
Խորանարդ ֆունկցիայի գրաֆիկը կոչվում է  **խորանարդ պարաբոլ**։ Գրականության մեջ հաճախ հանդիպում են ֆունկցիայի սահմանումները y=a x^3 կամ y=x^3 տեսքով։ Հեշտ է նկատել, որ զուգահեռ տեղափոխմամբ խորանարդ պարաբոլը կարելի է բերել այն տեսքին, երբ այն տրված է y = a x^3 - p x հավասարումով։ Հարթության աֆինական ձևափոխության միջոցով կարելի է հասնել այն բանին, որ a = 1 և p=0։

Բացի այդ, խորանարդ պարաբոլը
* համաչափ ՝ թեքման կետի նկատմամբ,
* միշտ հատում է աբցիսների առանցքը, գոնե մեկ կետում,
* չունի ընդհանուր կետ թեքման կետում տարված շոշափողի հետ՝ բացի շոշափման կետից։

## Կոլինեարությունը
Խորանարդ ֆունկցիայի գրաֆիկի կոլինեար կետերում տարված շոշոփողները գրաֆիկը հատում են նորից կոլինեար կետերում։
## Գրականություն
* Л. С. Понтрягин, Кубическая парабола // «Квант», 1984, № 3։
* Ի․Ն․ Բրոնշտեյն, Կ․ Ա․ Սեմենդյաև, «Մաթեմատիկայի խնդրագիրք»,  «Наука», М. 1967, էջ 84։

## Ծանոթագրություններ

Կատեգորիա:Բազմանդամներ
Կատեգորիա:Ֆունկցիաների տեսակներ